નવી દિલ્હીઃ દેશમાં વસ્તુ તેમ જ સેવા કર લાગુ થયા બાદ ખાવા પીવાની અને દૈનિક જરૂરિયાતની વસ્તુઓ સસ્તી થશે. જ્યારે વિજળી અને આર્યન સ્ટિલ પર સસ્તુ થવાની શક્યતા છે. આવું એટલા માટે કારણકે જીએસટી પરિષદે તેની સાથે જોડાયેલી વસ્તુઓ પર જીએસટીની કિંમત વર્તમાન કિંમતથી પણ ઓછી નક્કી કરી છે. તેનો નિર્ણય કેન્દ્રિય નાણામંત્રી અરૂણ જેટલીની અધ્યક્ષતામાં શ્રીનગરમાં કરવામાં આવેલી જીએસટી પરિષદની 14મી બેઠકમાં થયો છે. પહેલા દિવસની બેઠક બાદ સંવાદાતાઓને સંબોધિત કરવા સાથે જેટલીએ જણાવ્યું હતું કે બેઠકમાં મોટાભાગની વસ્તુઓના ભાવ નક્કી થઇ ગયા છે. આ સાથે તે પણ નક્કી થઇ ગયું છે કે કઇ વસ્તુઓને જીએસટીમાં છૂટ આપવામાં આવશે. કુલ 1211 વસ્તુઓમાંથી 6ને બાદ કરતા અન્ય વસ્તુઓ માટેના જીએસટી દર નક્કી થઇ ગયા છે.